इस सुपरस्टार ने शूटिंग खत्म होने पर बांटी 400 सोने की अंगूठियां, जानें क्या है वजह?  
'बिगिल' एक्टर ने शूटिंग खत्म होने पर बांटी 400 सोने की अंगूठियां
फिल्म विजय के साथ जैकी श्रॉफ भी निभाएंगे अहम भूमिका
27 अक्टूबर तक रिलीज हो सकती है फिल्म
साउथ के सुपरस्टार विजय थालापथि (Vijay Thalapathi) इन दिनों अपनी अपकमिंग फिल्म 'बिगिल (Bigil)' की तैयारी में लगे हुए हैं. हालांकि फिल्म 'बिगिल (Bigil)' की शूटिंग पूरी हो चुकी है और इस खुशी में एक्टर विजय थालापथि (Vijay Thalapathi) ने अपनी 400 मेंबर की टीम को खास तोहफा दिया. दरअसल 'बिगिल (Bigil)' एक्टर विजय ने फिल्म की शूटिंग पूरी होने पर अपने 400 लोगों की टीम को सोने की अंगूठी गिफ्ट की. सोने की इन अंगूठियों पर भी फिल्म बिगिल का नाम लिखा हुआ है. इस अंगूठी की फोटो सोशल मीडिया पर भी खूब वायरल हो रही है. 
#Bigil Update : #Thalapathy#Vijay Wrapped up his portions & Gifts gold rings to the technicians who worked in the Movie. The film's complete shoot is expected to be wrapped before this month end.
All Set for #BigilDiwalipic.twitter.com/outcE9ixFs

'बिगिल (Bigil)' की टीम ने इस तोहफे के लिए एक्टर विजय थालापथि (Vijay Thalapathi) का धन्यवाद किया और इसकी फोटो अपने-अपने सोशल मीडिया एकाउंट के जरिए भी शेयर की. इस बारे में बताते हुए फिल्म की क्रिएटिव प्रोड्यूसर अर्चना ने ट्वीट करते हुए बताया, "बिगिल' के पास 400 लोगों की टीम है जो रोजाना फिल्म के लिए काम करती है. लेकिन लोगों के इस योगदान को हमारे थालापथि ने और भी खास बना दिया है. उनसे मिले इस स्नेह ने सबका दिन बना दिया है."
#Bigil has a team of 400 members working in the film everyday Our Thalapathy made it extra special by valuing each an every individual's contribution today. This token of affection coming from him made everyone's day #PositiveVibes#HeartOfGold#OurThalapathyIsTheBest

बता दें कि विजय थालापथि (Vijay Thalapathi) की फिल्म 'बिगिल (Bigil)' स्पोर्ट्स पर आधारित है, साथ ही यह एक्शन और थ्रिलर से भी भरपूर है. इस फिल्म में विजय थालापथि डबल रोल में नजर आने वाले हैं.  उनके अलावा साउथ एक्ट्रेस नयनतारा और बॉलीवुड कलाकार जैकी श्रॉफ भी दिखाई देंगे. एजीएस एंटरटेनमेंट के बैनर तले तैयार हो रही यह फिल्म 27 अक्टूबर, 2019 को रिलीज होगी.